Elly Schlein

Is polaiteoir Iodálach í Elena Ethel "Elly" Schlein (rugadh 4 Bealtaine 1985) agus is rúnaí tofa í de chuid an Pháirtí Dhaonlathaigh (PD).(Partito Democratico) Tá sí ina ball de Theach na dTeachtaí (Camera dei deputati) san Iodáil agus roimhe seo bhí sí ina leasuachtarán ar Emilia-Romagna agus ina Feisire de Pharlaimint na hEorpa. Gan choinne, i mí Feabhra 2023, toghadh í mar rúnaí nua an PD.

Luathshaol agus oideachas 
Rugadh Elena Ethel Schlein ar an 4 Bealtaine 1985 i Sorengo, san Eilvéis. Is eolaí acadúil agus polaitiúil de shliocht na nGiúdach Aisceanazaíoch é a hathair, Melvin Schlein. Tá a máthair, Maria Paola Viviani, ina hollamh le dlí poiblí comparáideach in Ollscoil Insubria.. Ar dtús, ba é Schleyen sloinne a seanathar; tar éis dó Ellis Island a bhaint amach, d'athraigh sé é go Schlein ina dhiaidh sin. Ba é an polaiteoir de chuid Pháirtí Sóisialach na hIodáile Agostino Viviani a seanathair ar thaobh a máthar. Ba as Zhovkva a sinsear athartha, agus iad suite san Úcráin anois.

Níos déanaí ina saol, bhog Schlein go Bologna.  Bhain sí céim amach sa Dlí in Ollscoil Bhologna sa bhliain 2011, ag plé tráchtas ar an Dhlí Bunreachtúil.

Gairmréim  pholaitiúil

I dtús, 2008–2013 
In 2008 agus 2012, rinne Schlein obair dheonach ar dhá fheachtas uachtaránachta Barack Obama sna Stáit Aontaithe. In 2011, bhí sí ar dhuine de bhunaitheoirí an chumainn mac léinn ollscoile ar a dtugtar Progrè, cumann a dhéileáil le tuairimí an phobail a dhoimhniú agus a íogrú ar shaincheisteanna a bhain le beartais imirce agus réaltacht an phríosúin.

I mí Aibreáin 2013, fuair Romano Prodi, iar-Phríomh-Aire na hIodáile agus uachtarán an Pháirtí Daonlathaigh (PD) (Partito Democratico, PD), tacaíocht níos lú ná 100 toghthóir comhrialtas lár-chlé agus d’éirigh sé as  feachtas toghcháin uachtaránachta na hIodáile 2013. Mar fhreagra, thug Schlein saol don fheachtas slógtha ar a dtugtar #OccupyPD, a cháin iad siúd a bhí taobh thiar de chailliúint Phrodi agus a chuir i gcoinne  ollchomhrialtais a chur ar bun, sé sin Comh-aireacht Letta . Le linn thoghchán ceannaireachta PD 2013 ar an 8 Nollaig, thug Schlein a tacaíocht do Giuseppe Civati, a tháinig sa tríú háit. 

Feisire de Pharlaimint na hEorpa, 2014–2019

I mí Feabhra 2014, sheas Schlein leis an PD le haghaidh suíochán i bParlaimint na hEorpa i dtoghcheantar an Oirthuaiscirt. I dtoghchán Pharlaimint na hEorpa 2014 san Iodáil, toghadh chuig Parlaimint na hEorpa í. D’fhreastal sí ar Choiste Forbartha Pharlaimint na hEorpa .Chomh maith lena tascanna coiste, bhí sí mar chuid de thoscaireacht na parlaiminte ar Choiste Parlaiminteach Cobhsaíochta agus Comhlachais an Aontais Eorpaigh-na hAlbáine. 

I mí na Bealtaine 2015, d'fhógair Schlein trí theachtaireacht ar Facebook go raibh sí ag fágáil an PD, agus í i mbun easaontais dhomhain le seasamh nua polaitíochta an pháirtí curtha i bhfeidhm ag rúnaí an pháirtí agus príomh- aire na hIodáile Matteo Renzi, agus chuaigh sí isteach in Possibile, an páirtí a bhunaigh Civati. I mí Aibreáin 2019, d'fhógair Schlein go raibh sé ar intinn aici gan seasamh i dtoghchán Pharlaimint na hEorpa 2019 san Iodáil..

Leas-Uachtarán Emilia-Romagna, 2020 -2022 
I dtoghchán réigiúnach Emilia - Romagna 2020 an 26 Eanáir, rith Schlein mar iarrthóir ar bhall de chomhairle réigiúnach Emilia-Romagna mar chuid de chomhghuaillíocht toghcháin den eite chlé darb ainm Emilia - Romagna Éiceolaí Misniúil agus Forásach. Toghadh í trí níos mó ná 22,000 vóta a bhaint amach, agus í ar an gcomhairleoir is mó a vótáladh i stair réigiúnach, agus cheap Stefano Bonaccini í mar leasuachtarán ina dhiaidh sin. I mí Feabhra 2020, thairg rúnaí an PD, Nicola Zingaretti, áit uachtaránachta an pháirtí do Schlein a d'fhág Paolo Gentiloni folamh..

Olltoghchán 2022 agus ceannaireacht an Pháirtí Dhaonlathaigh ar siúl 
An 26 Meán Fómhair, bhí Schlein ina hiarrthóir in olltoghchán na hIodáile 2022, agus toghadh ina dhiaidh sin í chuig Teach na dTeachtaí (Camera dei deputati). Cúpla seachtain ina dhiaidh sin, tar éis do Letta éirí as a phost mar cheannaire an PD, d'fhógair Schlein go seasfadh sí i d toghchán ceannaireachta an PD 2023. Gan choinne, den chéad uair i dtoghcháin cheannaireachta an pháirtí, sháraigh Schlein an dara háit sa toghchán tosaigh dúnta, tríd an toghchán tosaigh oscailte a bhaint amach an 26 Feabhra 2023, when she was successfully elected ahead of Stefano Bonaccini, nuair a toghadh í chun tosaigh ar Stefano Bonaccini, agus rinneadh an chéad cheannaire ban ar an PD di, chomh maith leis an duine is óige,  ó bhunaíodh an páirtí in 2007. Le linn a dul chun cinn sa pháirtí, tá sí curtha i gcomparáid le hAlexandria Ocasio - Cortez, ó Theach na hIonadaithe, Stáit Aontaithe Mheiriceá .

Saol pearsanta 
I mí Feabhra 2020, thug Schlein le fios go raibh sí dhéghnéasach. Déanann sí cur síos uirthi féin mar bhean dhéghnéasach, fheimineach, agus fhorásach. I mí na Nollag 2022, scrios coirloisceoirí carr a d'úsáid a deirfiúr, Susanna Schlein, taidhleoir gairme a bhí ag obair san Aithin, ag spreagadh phríomh-aire reatha na hIodáile Giorgia Meloni chun a “imní as cuimse” a chur in iúl.

Tagairtí

Léitheoireacht bhreise

Naisc sheachtracha 

 Comhaid faoina gníomhaíochtaí parlaiminteacha i bParlaimint na hEorpa (san Iodáilis) 8ª legislatura
Elly Schlein voted leader of Italy’s most important leftwing party in surprise win
Daoine beo
Daoine a rugadh i 1985